stanford-oval/wikipedia huggingface dataset:
Itä-Hakkila

| Itä-Hakkila> Östra Haxböle |
| --- | --- |
 Kaupungin kartta, jossa Itä-Hakkila korostettuna.
Kaupunki:  Vantaa
Suuralue:  Hakunilan suuralue
Kaupunginosa nro:  96
Väkiluku:  2 721 (31.12.2023)
Työpaikkoja:  699 kpl   (31.12.2017)
Postinumero(t):  01260
Lähialueet:  Hakunila, Hakkila, Sotunki, Kuninkaanmäki
Itä-Hakkila (ruots. Östra Haxböle) on kaupunginosa Vantaalla Hakunilan pohjoispuolella vanhan Lahdentien varrella. Itä-Hakkila sijaitsee Itä-Vantaalla, Lahdenväylän itäpuolella. Naapurikaupunginosia ovat Hakkila lännessä, Hakunila etelässä, Sotunki idässä ja  Kuninkaanmäki pohjoisessa. Noin 2 700 asukkaan pientalovaltaisessa Itä-Hakkilassa ei ole yhtään kerrostaloja, mutta viime vuosina rivitaloja on valmistunut hieman enemmän. Alueella yli 80 % taloista on omistusasuntoja. Vuoden 2020 lopussa muuta kuin suomea, ruotsia tai saamea äidinkielenään puhuvien osuus alueen väestöstä oli 7,6 prosenttia.
Itä-Hakkilan rakentaminen aloitettiin Lahdentien valmistumisen aikoihin 1950-luvun alussa. Aluetta rakennettiin nopeasti parin vuosikymmenen ajan, ja 1980-luvulla rakentaminen vilkastui niin, että asuntokanta tuplaantui.
Kaupunginosan palveluihin lukeutuvat alakoulu, päiväkoti ja urheilukenttä sekä tanssilava Helsinki Pavi. Kaupunginosaan kuuluvat myös Pyhän Annan lastenkirkko, Saksalaisten sotilaiden hautausmaa, Opaskoirakoulu ja Vantaan vankila. Lähellä sijaitsee myös Honkanummen hautausmaa.
Aiheesta muualla

Kuvia tai muita tiedostoja aiheesta Itä-Hakkila Wikimedia Commonsissa
Vuonna 1954 perustettu Itä-Hakkilan koulu.
Pfeifferin oireyhtymä

Tyypin 2 Pfeifferin oireyhtymän kasvonpiirteitä
Pfeifferin oireyhtymä on geneettinen oireyhtymä. Sen piirteisiin kuuluvat kraniosynostoosi (kallon saumojen ennenaikainen luutuminen), kasvonpiirteiden poikkeavuudet sekä sormien ja varpaiden poikkeavuudet, jotka korostuvat peukaloissa ja isovarpaissa. Pfeifferin oireyhtymä jaotellaan kolmeen tyyppiin, joista tyyppi 1 on lievempioireinen kuin tyypit 2 ja 3. Oireyhtymää aiheuttavat FGFR2-geenin ja joskus FGFR1-geenin mutaatiot. FGFR1-geenin mutaatiot aiheuttavat vain tyypin 1 Pfeifferin oireyhtymää. Tyypit 2 ja 3 syntyvät aina uusien mutaatioiden seurauksena. Yleensä myös tyypin 1 Pfeifferin oireyhtymä johtuu uudesta mutaatiosta, mutta siihen liittyy lisäksi vallitseva periytymistapa. Aina Pfeifferin oireyhtymän taustalla olevaa geenivirhettä ei löydetä.
Tyypin 1 Pfeifferin oireyhtymässä kallo on jäänyt etu-takasuunnassa normaalia lyhyemmäksi eli brakykefaaliseksi. Tämän seurauksena yläleuka on suhteellinen pieni ja alaleuka on ulompana (prognatismi). Lisäksi silmillä on toisistaan etäinen sijainti (hypertelorismi). Sormet saattavat jäädä suhteellisen lyhyiksi. Peukalot ja isovarpaat voivat olla leveät ja usein virheasentoon kääntyneet. Tyypin 1 Pfeifferin oireyhtymällä ei ole vaikutusta ihmisen älykkyyteen.
Tyypin 2 ja 3 Pfeifferin oireyhtymissä kasvonpiirteiden poikkeavuudet ovat merkittäviä. Yläleuka ja poskiluiden seutu ovat heikosti kehittyneet, korvat matalalla. Lisäksi näihin tautimuotoihin liittyy proptoosi eli silmämunan työntyminen ulos. Nenä on tyypillisesti pieni ja nenänielun aukossa voi olla ahtauma. Tyypin 2 kallonpiirteisiin kuuluu apilanlehteä muistuttava muoto. Samassa yhteydessä voi ilmetä hydrokefalus. Joskus näissä vaikeammissa tautimuodoissa esiintyy kuulon ongelmia ja karsastusta. Kyynärnivel on usein jäykistynyt. Henkitorvessa voi olla poikkeava rustorakenne. Henkitorven rakennepoikkeama ja hengitysteiden ahtaumat voivat olla henkeä uhkaavia. Potilailla voi myös ilmetä vaikeita kehityksen ongelmia ja epilepsia.
Pfeifferin oireyhtymän eri muotoja yhteensä on arvioitu esiintyvän noin yhdellä 100 000:sta vastasyntyneestä. Rudolf Arthur Pfeiffer kuvasi Pfeifferin oireyhtymän ensimmäisenä 1960-luvulla. Hoidossa voidaan käyttää erilaisia leikkauksia, joilla ei kuitenkaan voida kokonaan korjata oireyhtymästä johtuvia poikkeavia kasvonpiirteitä.
Pedro Vázquez Villalobos

Pedro Vázquez Villalobos (s. 16. syyskuuta 1950 Huisquilco) on meksikolainen roomalaiskatolinen piispa. Hänet vihittiin papiksi San Juan de los Lagosin hiippakuntaan 15. huhtikuuta 1975 ja nimitettiin Puerto Escondidon hiippakunnan johtoon 31. lokakuuta 2012. Piispaksi vihkiminen seurasi 30. tammikuuta 2013. Pääkonsekraattorina toimi Juan Sandoval Íñiguez, jota avustivat José Luis Chávez  Botello ja Felipe Salazar Villagrana.
Pedro de Cristo

Pedro de Cristo (1545/1550, Coimbra – 16. joulukuuta 1618, Coimbra) oli portugalilainen säveltäjä. Hän työskenteli pääasiassa Coimbrassa ja Lissabonissa.
Pedro de Cristo sävelsi kirkkomusiikkia, kuten messuja, virsiä, motetteja, hymnejä, kiitosvirsiä ja responsorioita.
Intercontinental Cup (koripallo)

| Intercontinental Cup |
| --- | --- |
Laji:  koripallo
Maa(t):  Kaikki FIBAn jäsenet
Perustettu:  1966
Hallitseva mestari:   Olympiakos BC
Eniten mestaruuksia:   Real Madrid Baloncesto (4)
Intercontinental Cup eli seurajoukkueiden maailmanmestaruus oli FIBA:n ylläpitämä kansainvälinen sarja. Sarjaan kerättiin kaikkien FIBA:an kuuluvien maiden parhaat joukkueet pois lukien NBA-joukkueet. Sarjan pelaaminen aloitettiin vuonna 1966 ja lopetettiin vuonna 1987. FIBA yritti aloittaa turnauksen uudelleen vuonna 1996, mutta sen tilalle tuli McDonald's Championship.
Intercontinental Cupin finaalit

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Vuosi | Pelipaikka | Mestari | Toinen | 1. ottelu / Finaali | 2. ottelu | 3. ottelu |  |  |
| 1966 |  Madrid |  Ignis Varese |  S.C. Corinthians | 66-59 |  |  |  |  |
| 1967 |  Varese, Napoli & Rooma |  Akron Goodyear Wingfoots |  Ignis Varese | 78-72 |  |  |  |  |
| 1968 |  Philadelphia |  Akron Goodyear Wingfoots |  Real Madrid Baloncesto | 105-73 |  |  |  |  |
| 1969 |  Macon |  Akron Goodyear Wingfoots |  Spartak Brno | 84-71 |  |  |  |  |
| 1970 |  Varese |  Ignis Varese |  Real Madrid Baloncesto | Liiga |  |  |  |  |
| 1973 |  São Paulo |  Ignis Varese |  E.C. Sírio | Liiga |  |  |  |  |
| 1974 |  México |  University of Maryland |  Ignis Varese | Liiga |  |  |  |  |
| 1975 |  Cantù |  Forst Cantù |  Amazonas Franca | Liiga |  |  |  |  |
| 1976 |  Buenos Aires |  Real Madrid Baloncesto |  Mobilgirgi Varese | Liiga |  |  |  |  |
| 1977 |  Madrid |  Real Madrid Baloncesto |  Mobilgirgi Varese | Liiga |  |  |  |  |
| 1978 |  Buenos Aires |  Real Madrid Baloncesto |  Obras Sanitarias | Liiga |  |  |  |  |
| 1979 |  São Paulo |  E.C. Sírio |  KK Bosna | Liiga |  |  |  |  |
| 1980 |  Sarajevo |  Maccabi Tel Aviv B.C. |  A.A. Francana | Liiga |  |  |  |  |
| 1981 |  São Paulo |  Real Madrid Baloncesto |  E.C. Sírio | Liiga |  |  |  |  |
| 1982 |  Den Bosch |  Ford Cantù |  Den Bosch EBBC | Liiga |  |  |  |  |
| 1983 |  Buenos Aires |  Obras Sanitarias |  Jollycolombani Cantú | Liiga |  |  |  |  |
| 1984 |  São Paulo |  Pallacanestro Virtus Roma |  Obras Sanitarias | Liiga |  |  |  |  |
| 1985 |  Barcelona & Girona |  FC Barcelona Bàsquet |  Monte Líbano | 93-89 |  |  |  |  |
| 1986 |  Buenos Aires |  Zalgiris Kaunas |  Ferro Carril Oeste | 84-78 |  |  |  |  |
| 1987 |  Milano |  Tracer Milán |  FC Barcelona Bàsquet | 100-84 |  |  |  |  |
| 1996 |  Rosario &   Ateena |  Panathinaikos BC |  Olimpia Venado Tuerto | 89-*83 | *83-78 | *101-76 | *101-76 | *101-76 |
| 2013 |  São Paulo |  Olympiakos BC |  Esporte Clube Pinheiros BC | 81-*70 | *86-81 |  |  |  |
Mestaruudet seuroittain

| Mestaruudet | Joukkue | Maa |
| --- | --- | --- |
| 4 | Real Madrid Baloncesto |  Espanja |
| 3 | Akron Goodyear Wingfoots |  Yhdysvallat |
| 3 | Pallacanestro Varese |  Italia |
| 2 | Pallacanestro Cantù |  Italia |
| 1 | Olimpia Milano |  Italia |
| 1 | Pallacanestro Virtus Roma |  Italia |
| 1 | FC Barcelona Bàsquet |  Espanja |
| 1 | Panathinaikos |  Kreikka |
| 1 | Maccabi Tel Aviv |  Israel |
| 1 | Obras Sanitarias |  Argentiina |
| 1 | Esporte Clube Sírio |  Brasilia |
| 1 | Zalgiris Kaunas |  Neuvostoliitto /  Liettua |
| 1 | Olympiakos |  Kreikka |
Aiheesta muualla

FIBA (Arkistoitu – Internet Archive)
Philibert Tembo Nlandu

Philibert Tembo Nlandu CICM (s. 3. marraskuuta 1962 Nganda Kikamba) on kinshasankongolainen roomalaiskatolinen piispa. Hänet vihittiin papiksi 25. elokuuta 1991 ja nimitettiin Budjalan hiippakunnan koadjuuttoripiispaksi 26. maaliskuuta 2007. Piispaksi vihkiminen seurasi 3. kesäkuuta. Pääkonsekraattorina toimi Joseph Bolangi Egwanga Ediba Tasame, jota avustivat Joseph Kumuondala Mbimba ja Cyprien Mbuka.
Tembo Nlandusta tuli 22. lokakuuta 2009 Budjalan piispa.
Intohimon tuulet

| Intohimon tuulet> Legends of the Fall |
| --- | --- |

Ohjaaja:  Edward Zwick
Käsikirjoittaja:   Jim Harrison (romaani)  Susan Shilliday  William D. Wittliff 
Tuottaja:   Marshall Herskovitz  William D. Wittliff  Edward Zwick 
Säveltäjä:  James Horner
Kuvaaja:  John Toll
Leikkaaja:  Steven Rosenblum
Pääosat:   Brad Pitt  Anthony Hopkins  Aidan Quinn  Julia Ormond  Henry Thomas 
Valmistustiedot
Valmistusmaa:  Yhdysvallat
Tuotantoyhtiö:  Columbia TriStar
Levittäjä:  TriStar Pictures Netflix
Ensi-ilta:  16. joulukuuta 1994
Kesto:  133 minuuttia
Alkuperäiskieli:  englanti
Tuotto:  160 638 883 $
Aiheesta muualla
IMDb 
Elonet
AllMovie
Infobox OKNimi-testi OK: 
Intohimon tuulet (engl. Legends of the Fall) on vuonna 1994 ensi-iltansa saanut draamaelokuva, jonka on ohjannut Edward Zwick. Jim Harrisonin samannimiseen kirjaan perustuvan elokuvan pääosaa näyttelee Brad Pitt.
Juoni

1900-luvun alun Montanassa asuu Ludlow’n klaani: armeijasta hallituksen intiaanipolitiikan vuoksi eronnut upseeri-isä William (Anthony Hopkins) ja veljekset Alfred (Aidan Quinn), Tristan (Brad Pitt) ja Sam (Henry Thomas). Heidän välisensä sopu rikkoontuu, kun Sam lähtee taistelemaan ensimmäiseen maailmansotaan isänsä vastustuksesta huolimatta. Jännitteitä lisää Samin nuori ja kaunis morsian (Julia Ormond).
Rooleissa

| 0 | 1 | 2 |
| --- | --- | --- |
|  Brad Pitt  | … |  Tristan Ludlow   |
|  Keegan MacIntosh  | … |  Tristan Ludlow nuorena   |
|  Eric Johnson  | … |  Tristan Ludlow teininä   |
|  Anthony Hopkins  | … |  William Ludlow   |
|  Aidan Quinn  | … |  Alfred Ludlow   |
|  Julia Ormond  | … |  Susannah Fincannon-Ludlow   |
|  Henry Thomas  | … |  Samuel Ludlow   |
|  Karina Lombard  | … |  Isabel Decker-Ludlow   |
|  Sekwan Auger  | … |  Isabel nuorena   |
|  Gordon Tootoosis  | … |  One Stab   |
|  Christina Pickles  | … |  Isabel Ludlow   |
|  Paul Desmond  | … |  Tom Cullen / Roscoe Decker   |
|  Tantoo Cardinal  | … |  Pet Decker   |
|  Robert Wisden  | … |  John T. O’Banion   |
|  John Novak  | … |  James O’Banion   |
|  Kenneth Welsh  | … |  sheriffi Tynert   |
|  Bart  | … |  karhu   |
Vastaanotto

Intohimon tuulet toi pääkuvaajalleen John Tollille parhaan kuvauksen Oscar-palkinnon, minkä lisäksi elokuva oli ehdolla parhaan äänityksen ja lavastuksen sarjoissa. Elokuva sai neljä Golden Globe -ehdokkuutta: parhaan draamaelokuvan ja parhaan ohjauksen sarjoissa sekä Brad Pittille miespääosasta ja James Hornerille musiikista.
Elokuva sai Suomessa 71 157 teatterikatsojaa, mikä oli 18:nneksi eniten vuoden 1995 ensi-iltaelokuvista. Helsingin Sanomien Helena Ylänen piti uutuuselokuvaa kammottavan hengettömänä ja mahtipontisena eikä arvostanut myöskään pääosassa näyttelevää Brad Pittiä, joka hänestä oli noussut massojen suosikiksi kovin vähäisin näyttelijänlahjoin.
Paula Roomalainen

Paula Roomalainen
Pyhä Paula Roomalainen (347 Rooma – 26. tammikuuta 404 Betlehem) oli kristillinen askeetikko, joka julistettiin kuoltuaan pyhimykseksi. Hän kuului aavikkoäideiksi kutsuttuun naispuolisten askeetikkojen joukkoon.
Paula Roomalainen syntyi vaikutusvaltaiseen roomalaiseen sukuun ja meni 16-vuotiaana naimisiin patriisi Toxotiuksen kanssa. Avioliitosta syntyivät tyttäret Blesilla (pyhimys, k. 384), Eustochium (pyhimys), Paulina (senaattori Pammachiuksen vaimo, k. 395) ja Rufina (k. 386) sekä poika Toxotius. Paula Roomalainen jäi leskeksi vuonna 379. Hän tapasi vuonna 382 Hieronymuksen, joka oli tullut Roomaan Epifanioksen ja Antiokian Paulinos II:n kanssa. Paula Roomalainen kiinnostui miesten kertomuksista erakkoelämästä Egyptissä ja Palestiinassa. Syyskuussa 385 hän lähti tyttärensä Eustochiumin kanssa kohti Lähi-itää. Äiti ja tytär opiskelivat heprean kielen päätettyään omistautua uskonnolliselle elämälle. Hieronymus liittyi naisten seuraan Antiokiassa. Paula Roomalainen vieraili Lähi-idän pyhiinvaelluskohteissa, kävi sitten Egyptissä ja asettui Hieronymuksen tavoin Betlehemiin.
Paula Roomalainen piti esikuvanaan Marcella Roomalaista. Hän perusti Hieronymuksen kanssa kaksi luostaria – yhden miehille ja toisen naisille. Paula Roomalainen joutui Origeneen kannattajien taholta vihanpidon kohteeksi, mikä johtui hänen ystävyydestään näiden vihollisenaan pitämän Hieronymuksen kanssa. Lastensa Paulinan ja Toxotiuksen kuoltua Paula Roomalainen kärsi heikosta terveydestä, kunnes kuoli tammikuussa 404. Vuoden kuluttua kuolemastaan hänet julistettiin pyhimykseksi. Häntä alettiin pitää leskien suojelupyhimyksenä. Pääasiallinen alkuperäislähde tiedoille Paula Roomalaisen elämästä on hänen kirjeenvaihtonsa Hieronymuksen kanssa.
Paula Roomalaisen poika Toxotius otti kasteen vuonna 385 ja meni vuonna 389 naimisiin pakanapappi Albinuksen tyttären Laetan kanssa. Tästä avioliitosta syntyi Paula Nuorempi, joka vuonna 404 suuntasi Eustochiumin luo Lähi-itään.
Piacenza-vaihe

| Neogeenikauden jako> kausi | Neogeenikauden jako> epookki | Neogeenikauden jako> vaihe | Neogeenikauden jako> ikä (mvs) |  |
| --- | --- | --- | --- | --- |
| Kvartääri | pleistoseeni | Gela | nuorempi |  |
| Neogeeni | plioseeni | Piacenza | 2,588–3,600 |  |
| Neogeeni | plioseeni | Zancla | 3,600–5,333 |  |
| Neogeeni | mioseeni | Messina | 5,333–7,246 |  |
| Neogeeni | mioseeni | Tortona | 7,246–11,62 |  |
| Neogeeni | mioseeni | Serravalle | 11,62–13,82 |  |
| Neogeeni | mioseeni | Langhe | 13,82–15,97 |  |
| Neogeeni | mioseeni | Burdigala | 15,97–20,44 |  |
| Neogeeni | mioseeni | Akvitania | 20,44–23,03 |  |
| Paleogeeni | oligoseeni | Khatt | vanhempi |  |
Neogeenikauden jako ICS:n mukaan tammikuussa 2013.
Lämpötilan vaihteluja mitattuna merenpohjan kerrostumien happi-isotoopeista. Maapallon lämpötila kävi alhaalla jo noin 3,3 miljoonaa vuotta sitten, ja romahti kylmään jääkausitilaan 2,75 miljoonaa vuotta sitten, jolloin lämpötilakäyriin ilmestyi ensin 41 000 vuoden vaihtelujakso, joka liittyy Maan akselikallistumaan.
Piacenza-vaihe on maapallon geologisessa historiassa plioseeni-epookin päättänyt vaihe, noin 3,6–2,6 miljoonaa vuotta sitten. Silloin  Maan ilmasto kylmeni huomattavasti kohti pleistoseenin jääkausia. Luoteis-Euroopan stratigrafiassa Piacenza-vaihetta vastaa Reuver-vaihe.
Pia Wikstedt

Pia Maria Wikstedt (s. 11. kesäkuuta 1984 Espoo) on aktiiviuransa päättänyt suomalainen pituushyppääjä. Hän edusti vuodesta 2004 lähtien Helsingin Kisa-Veikkoja ja hänen valmentajanaan toimi vuodesta 2001 alkaen Risto Koskinen.
Sisäratojen SM-kilpailuista Wikstedt saavutti hopeaa pituushypyssä vuonna 2004. Ennätyksikseen hän hyppäsi sekä ulko- että sisäradoilla 617 cm (2004). Virallisiin kilpailuihin Wikstedt ei ole osallistunut vuoden 2010 jälkeen.
Paula Vogel

Paula Vogel (s. 16. marraskuuta 1951) on yhdysvaltalainen näytelmäkirjailija. Hänet tunnetaan varsinkin teoksesta How I Learned to Drive (1997), joka voitti vuonna 1998 Pulitzer-palkinnon.
Vogel opiskeli Bryn Mawr -yliopistossa, Cornellin yliopistossa ja Amerikan katolisessa yliopistossa. Hän on itse toiminut myöhemmin Brownin yliopiston professorina.
Vogelin elämänkumppani on professori Anne Fausto-Sterling.
Irjanteen museot

| Irjanteen museot |
| --- | --- |
 Entinen kansakoulu (vas.) ja maatalousmuseo (oik.)
Tyyppi:  kotiseutumuseo, maatalousmuseo
Osoite:  Kaukomäentie 2, Eurajoki
Sijainti:  Irjanne, Eurajoki
Perustettu:  1963, 1984
Ylläpitäjä:  Eurajoen kotiseutuyhdistys
Koordinaatit:  61.242718°N, 21.786276°E
    
  [ ohje ]  
Irjanteen museot on Eurajoen Irjanteella toimiva museokokonaisuus, johon kuuluu viisi eri museota. Ne sijaitsevat Irjanteen kirkonmäellä, jossa on myös vuonna 1731 rakennettu Irjanteen kirkko kellotapuleineen, kirkkotarhoineen ja muistomerkkeineen. Alueeseen liittyvät myös Kylä-Laurilan ja Kohnan tilojen rakennukset. Lisäksi kirkon takana virtaavan Eurajoen toisella puolella on entisen Faltun sahan historiallinen saha-ja myllyrakennus.
Museot > Kotiseutumuseo

Vuonna 1963 perustettu Eurajoen kotiseutumuseo toimii kirkon edustalla sijaitsevassa entisessä pitäjänmakasiinissa, joka on rakennettu vuonna 1833. Sen kokoelmissa on noin 2 000 esinettä.
Museot > Maatalousmuseo

Eurajoen maatalousmuseo avattiin vuonna 1984 ja rakennusta laajennettiin 1989. Sen katolla olevassa tornissa on Lavilan tilan entinen vellikello. Museon kokoelmissa on yli 2 500 esinettä, jotka ajoittuvat 1800-luvulta aina 1950-luvu7lle saakka. Pienemmän esineistön ohella näyttelillä on muun muassa höyrykone, traktoreita, tappureita, hevoskierto, tuulimoottori ja yhdistelmäkylvökone. Lisäksi rakennuksessa on huone, johon on sijoitettu Munakarissa sijainneen kalastajatilan esineistöä.
Museot > Palokalustomuseo

Palokalustomuseo toimii kirkonmäellä sijaitsevassa vuonna 1908 rakennetussa ruiskuhuoneessa. Vuonna 1985 avatussa museossa on Eurajoen ja Kuivalahden VPK:oiden vanhaa palokalustoa.
Museot > Asemuseo

Vuonna 1992 avattu asemuseo sijaitsee maatalousmuseon yhteyteen rakennetuissa kellaritiloissan. Sen kokoelmissa on noin 150 ampuma-asetta.
Museot > Koulumusoe

Irjanteen koulumuseo sijaiseen vuosina 1934-1973 toimineessa Irjanteen kansakoulussa. Vuonna 1998 perustettu koulumuseo siirtyi nykyisiin tiloihinsa vuonna 2020. Koulumuseon kokoelma sisältää noin 600 esinettä. Museoon on kalustettu koululuokka, jonka toisessa päässä on kiertokouluihin liittyvää esineistöä.
Kotiseutumuseon sisäänkäynti.
Paula Välimaa

Paula Irene Välimaa (o.s. Keihäskoski, s. 14. tammikuuta 1964 Temmes) on suomalainen aitajuoksija. Hän saavutti 100 metrin aitajuoksussa SM-kultaa vuonna 1992, SM-hopeaa vuosina 1984 ja 1991 sekä SM-pronssia vuonna 1990. Sisäradoilla hän saavutti 60 metrin aitajuoksussa SM-kultaa 1984 ja SM-hopeaa vuosina 1980, 1981, 1988, 1991 ja 1992 sekä SM-pronssia vuonna 1985.
Välimaan ennätys 100 metrin aitajuoksussa on 13,47 s. Hän edusti urallaan Kempeleen Kiriä, Oulun Pyrintöä ja Vähänkyrön Viestiä. Häntä valmensivat Liisa Holma ja Markku Pekkala.
Piacenza

| Piacenza |
| --- | --- |
 Palazzo Gotico.
 lippu:  vaakuna
 Piacenza
 Koordinaatit: 45°2′52″N, 9°42′2″E 
Valtio:  Italia
Alue:  Emilia-Romagna
Maakunta:  Piacenza
Hallinto:  
 – Pormestari:  Roberto Reggi
Pinta-ala:  
 – Kokonaispinta-ala:  118,24 km²
Korkeus:  42–87 m
Väkiluku (31.12.2015):  102 191
 – Väestötiheys:  864 as./km²
Postinumero:  29100
Suuntanumero(t):  0523
 
 http://www.comune.piacenza.it/ 
Infobox OKVirheellinen NIMI-arvo: 
Piacenza on kaupunki Italiassa Piacenzan maakunnassa Emilia-Romagnan alueella. Piacenza on pinta-alaltaan 118 neliökilometriä ja siellä on runsas 100 000 asukasta.
Kaupunki sijaitsee Pojoen etelärannalla. Vaikka asutus kaupungin alueella onkin vanhempaa, varhaisimman asutuskeskuksen paikalle perustivat roomalaiset vuonna 218 eaa. latinankielisellä nimellä Placentia. Kaupungin asemakaavan pääpiirteet ovat säilyneet roomalaisajoista. Rooman tasavallan aikana kaupungista tuli merkittävä keskus Via Aemilian päätepisteeseen. Varhaiskeskiajan jälkeen kaupunki kukoisti jälleen vuodesta 1000 eteenpäin, sillä se sijaitsi tärkeän Via Francigenan varrella kauppareittien yhtymäkohdassa. Keskiajalla kaupungin talous kasvoi ja Piacenzaan rakennettiin kirkkoja ja luostareita, mukaan lukien kaupungin kaksi nykyistäkin maamerkkiä: Piacenzan tuomiokirkko ja Palazzo Gotico. Vuonna 1848 Piacenza oli ensimmäinen Sardinian kuningaskuntaan liittynyt italialainen kaupunki.
Paula Weishoff

| Mitalit> Maa:  Yhdysvallat.Naisten lentopallo. Olympialaiset  | Mitalit> Maa:  Yhdysvallat.Naisten lentopallo. Olympialaiset  | Mitalit> Maa:  Yhdysvallat.Naisten lentopallo. Olympialaiset  | Maa:  Yhdysvallat> Naisten lentopallo. |
| --- | --- | --- | --- |
|  Hopeaa |  Los Angeles 1984 | lentopallo |  |
|  Pronssia | Barcelona 1992 | lentopallo |  |
Paula Jo Weishoff (s. 1. toukokuuta 1962) on yhdysvaltalainen lentopalloilija. Hän voitti maajoukkueen jäsenenä olympiahopeaa Los Angelesissa 1984 ja -pronssia Barcelonassa 1992.
West Torrance High Schoolista vuonna 1980 valmistunut Weishoff kelpuutettiin Volleyball Hall of Fameen vuonna 1998.
Pepo

Pepo tarkoittaa seuraavia asioita:
kurpitsa (Cucurbita pepo), köynnöskasvi
pepo, perunalajike
Pepo, elokuva
PEPO Lappeenranta, jalkapalloseura
PEPO HC, jääkiekkoseura.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pepo”, voi hakea sivunnimihaulla, laajalla sivunnimihaulla tai tekstihaulla.
Pepper Ann

Pepper Ann on yhdysvaltalainen piirrossarja, jonka loi Sue Rose. Sarjan ensimmäinen jakso esitettiin 13. syyskuuta 1997, ja sitä esitettiin vuoteen 2001 saakka. Sarja kuvaa teini-ikäisten elämää ja keskittyy 12-vuotiaan tytön fantasioihin ja tämän muuhun elämään.  Sarjaa on esitetty muun muassa Nickelodeonilla ja Walt Disney Television Animationilla.
Pentti Kesseli

Pentti Kaarlo Kesseli (14. marraskuuta 1942 Mikkeli – 2. heinäkuuta 2017 Helsinki) oli suomalainen ammattiyhdistysaktiivi. Hän toimi Rautatieläisten Liiton puheenjohtajana 16 vuotta vuodesta 1985 vuoteen 2001 asti, jolloin hän jäi ennenaikaiselle eläkkeelle.
Isänmaan lippu

| Isänmaan lippu> Face au Drapeau |
| --- | --- |

Alkuperäisteos
Kirjailija:  Jules Verne
Julkaistu:  1896
Suomennos
Kustantaja:  WSOY
Julkaistu:  1981
ISBN:  9510106070

Edeltävä:  L'Île à hélice
Seuraava:  Clovis Dardentor
Löydä lisää kirjojaKirjallisuuden teemasivulta
Isänmaan lippu (ransk. Face au Drapeau) Jules Vernen romaani, joka sijoittuu hänen tuotantonsa myöhäisvaiheeseen.
Juoni

Tarinan keskushenkilö on professori Thomas Roch, joka on keksinyt eräänlaisen ohjuksen, jonka tuhovoima on ennenkuulumaton. Hän kuitenkin vaatii keksinnöstään liian kovaa hintaa, joten lopulta tilanne on mennyt siihen, että hän on seonnut; hänet on teljetty mielisairaalaan.
Rochin hoitajana toimii tarinan kertoja, insinööri Simon Hart, joka on tosiasiassa Ranskan viranomaisten asiamies: hänen tehtävänsä on huolehtia ettei Rochin keksintö joudu vääriin käsiin.
Merirosvo, kreivi d'Artigas, kaappaa molemmat miehet ja vie heidät salaiseen Bermudalla sijaitsevan Back Cup -saaren tukikohtaansa. Siellä Roch saa jatkaa työtään ja hänen epäilynsä vaimennetaan kantamalla hänen eteensä kasoittain rahaa.
Hart onnistuu lähettämään hätäviestin pienessä nassakassa, ja paikalle tulee brittiläinen Sword-niminen pienoissukellusvene ensi apuna - mutta merirosvojen isompi sukellusvene upottaa sen.
Nyt rosvot alkavat kaivaa tunnelia luolastaan ulos saadakseen Rochin aseen torjumaan tulossa olevaa hyökkäystä.
Hyökkäys tulee väistämättä; ensimmäinen sota-alus tuhoutuu Rochin pommista - mutta sitten tapahtuu outoja: nopein taistelulaivoista, ranskalainen Tonnant, kiitää edelle valtava trikolori nostettuna ja soittokunta Marseljeesia soittaen.
Roch jähmettyy tämän nähdessään ja kuullessaan - ja silloin Hart huutaa hänelle:
»Ranskalainen, tuo on isänmaasi lippu! Et saa ampua sitä!»
Roch paiskaa sytytysaineen maahan, johon se valuu ja on käyttökelvoton. Nyt Tonnant avaa tulen järeillä tykeillään ja merirosvot juoksevat pakoon valtavien ammusten pudotessa ympäriinsä. Samassa valtava räjähdys pirstoo saaren raunioiksi - Roch on räjäyttänyt kaiken valmiina olleen räjähteensä.
Simon Hart löydetään rannalta ainoana eloon jääneenä.
Kirja on Vernen teoksista ehkä isänmaallisin; se ajoittuu Napoleon III:n kukistumisen jälkeiseen aikaan ja siis aikakauteen, jolloin Ranskaa nöyryytettiin; tämä ehkä selittää teoksen "hurraa-isänmaallisen" perushengen.